er nødt til at komme på besøg  Jeg er mestertørvepakkemugetørvemester  Man starter med at lægge et pænt lag ind, 3-4 baller. Så tager man et par gummistøvler på og en vandslange i hånden og går ind i boksen. Mens man sparker til den knastørre tørv, overbruser man den indtil den ikke mere er knastør, men heller ikke våd  Den skal være som en ridehusbund, der ikke støver  Når hesten så har stået i boksen en ugestid, begynder den at sætte sig, og ligne noget der er til at have med at gøre   Det var vores i dag, hestene kom på stald i tirsdags, og i dag var boksene næsten ok  Grandi var tidligere et stort bokssvin, men hans er nem at holde med tørv   Man 'skræller' bare bunden med en metalspånegreb  Annika, skider og tisser kun på bagkanten af boksen (hun kunne nøjes med et brædt at skide ud over   ) Nadi vader rundt i det hele, og Nuski er rimeligt nem at muge hos. Grandis boks skal holdes virkelig pæn pga hans allergi, men alligevel kan jeg stort set holde den ved at flytte rundt på tissepleten og opblande den med tørt tørv. Det holder staks op med at lugte  Annikas kommer vi nok til at vande tiere, da hun jo lægger det hele samme sted. Hestepærerne skal ud, for de 'fortynder' jo tørven, så dens komposteringseffekt mindskes  Men på denne måde kan jeg stort set holde Grandis store boks med 3 baller om måneden   Annika bruger næsten ingen baller i løbet af en vinter  Hvis jeg brugte hamp oveni tørv, så ville jeg helt klart blande det, for hampen er så grannåleagtig, men dejlig lys, mens tørven er så god til at pakke efter kort tid   Jeg har set det blandet hos Christina Keppie  Men kom da ned og kig - vi er der fx i morgen mellem 17 og 19 (men er nok ude at ride i skoven på et tidspunkt). Vi er der jo hver dag, men fx i dag var det først mellem 21.30 og 23 
Vi gør det at vi har tørv i et par måneder til den når at sætte sig til en fast (jord)bund, så kan hestene næsten ikke grave den op. (vi har legesyge heste der drøner i galop rundt i løsdriften eller graver rundt og den er lige til at jævne ud, for de får kun fat i det øverste løse lag). I begyndelsen vandes kanterne og/eller tissepletten flyttes lidt rundt. Derefter fortsætter vi med hamp, så vil hampen blande sig med det øverste løse lag tørv. Jeg kalder det svedtranporterende undertøj, tissen suger ned i tørv bunden hurtigere end dit øje kan følge med og hampen er tør på toppen. Hampen er også lysere og det er lettere at finde pærene og pakkerne vejer mindre   . Da hestene stod i boks så var forbruget 5-7 pakker tørv til opstart og derefter 3 pakker pr måned for heste og 2 for ponyer og total udmugning efter et år. Nu hvor de går i løsdrift er forbruget mindre, de er max 25 % af tiden indenfor, nu har vi bunden på andet sæson og ser hvordan det går. Du vil nok have lidt sværere med kompostering da udetemperaturen er faldet, jeg foretrækker at starte den op i september. Men Nina du kan måske få den igang nu?? Hvis du har een grisebasse, så lad den overtage en boks en anden hest har "sat" for den, evt? God fornøjelse, det er en lidt anden måde at muge på, så tag imod tilbudet om et studiebesøg hos Nina! MVH Christina
Jeg følger spændt med, da jeg har en allergi-hoppe som vi på 2. uge er ved at forsøge at lave en tørvebund til. Indtil videre har vi blandet det tis-våde med det tørre for at få den gode bund, men det holder lidt hårdt med at få det fast nok på de ca 1,5 m x 1,5 m der er lige indenfor boksdøren... Her står den nemlig tit og bøvler rundt  Vi vandede også til at starte på (man har vel fulgt lidt med i debatten herinde  ), og de andre i stalden, som bruger halm, kiggede på os som om vi var tossede  Jeg synes Nin@ skal lave en billedserie af hendes super bokse, så vi kan se præcis hvordan det skal gøres  Eftersom jeg kommer fra Århus, kommer jeg ikke lige forbi 
har du da ret i, det skulle jeg måske   Der er bare temmelig dårligt lys, men vi regner med at få lys inde i boksene snart  Men jeg kan da prøve at se, hvordan et blitzbillede vil tage sig ud   - om man overhovedet kan se noget på det? Jeg glemte at skrive, at jeg holder kanterne nogenlunde fri af tørv ligesom i en spåneboks, eller kan der godt ligge noget derude og blive lidt ulækkert med tiden 
Tak for svarene - jeg har jo seks heste stående i hver deres boks på tørv og hamp, og jeg må sige, at det er meget forskelligt, hvor godt det fungerer. Nin@, jeg kommer og besøger dig en dag. Så ka' jeg lær' det. Min hoppeplag jokker sine hestepærer rundt i hele boksen, så bunden er polkaprikket, når jeg kommer ud om morgenen. Det er noget af en opgave at "skrælle" det af, men måske bliver det bedre, når bunden bliver lidt ældre. Det er som om det hele "svupper" - også selvom jeg fjerner det vådeste og fylder tørt i. Christina, det var en god idé at flytte rundt, så plagen kan arve en færdig bund. Det kan være, jeg prøver det. Mvh Julie
gør det  Så kan du også se mine fine ridebanelamper, eget design   Christinas forslag er godt - men det kræver stadig at man er over boksen 'som en smed'  Arbejdet er ikke stort med tørv, men det kræver omtanke og fantasi at holde boksen god! Fx skal man være dygtig til at spotte de 'panerede pærer' - de kan være næsten usynlige, men det trænede øje belønnes   Og med fødderne kan man let mærke de bløde pletter som skal overtørves  Faktisk lidt af et arkæologisk arbejde, men helt hyggeligt, og meget hurtigt overstået, når man kan det  I dag mugede min søster og jeg de 4 bokse på 5-6 minutter, men der skulle vi også i skoven   Normalt holder jeg af at   lidt mere for Grandis boks 
min unghest tror også hun er en hund der skal grave huller over det hele - og oveni så vader hun rundt hele tiden - skal holde øje med det hele og har ikke været i box før. men nu, efter nogle uger, er bunden alligevel ved at sætte sig godt. hun blander også tit sit hø ned i bundlaget. men nu hvor det er ved at blive mere hårdt så er det knap så meget. i starten troede jeg at bunden var ved at være sat og jeg puttede nogle baller spåner derind. der gik to dage så kunne man ikke se en eneste spåne derinde. hm. jeg puttede en mere ind - samme resultat. nu har jeg så ventet næsten 2 uger og NU er bunden ved at være god. udmugningen går nemt og hurtigt og den vogn vi læsser møget af på skal kun tømmes 1/4 så ofte som sidste år hvor mange stod på halm. i år står alle på tørv . enten ren tørv eller med spåner eller hamp ovenpå (iblandet). imorgrn putter jeg endnu en balle tørv derind og lader den sætte sig . og så skulle den være klar til spåner om en uges tid. nogle heste trampede boxen fast meget hurtigt og hos dem ligger spånerne fint ovenpå . andre har stadigt ret løst bundlag.
Jeg synes det er en god ide at have høet i nogle høkasser mener det er Fremtiden der har nogen grønne plastkasser med gitter for oven, kræver selvfølgeig at boksen er rummelig nok. Eller også findes der finmaskede hønet hos Tattersal Rideudstyr (kræver at hesten ikka har sko den kan hænge fast med, hvis den skal hænge lavt hvilket er bedst rent tyggemæssigt). For der er ikke noget mere irriterende end at bruge en spånegreb i halm/hø og det giver også en våd snaske-tisse-klat. MVH Christina
Åh ja, jeg har også tabt adskillige dyre baller hamp ned i det bundløse hul, der er hoppeplagens tørvemadras   Men jeg kan godt se at hampen begynder at blive liggende "ovenpå" i de andre bokse efterhånden. Det er ret lækkert, når hamp og top-tørv blander sig  M.h.t. wrap, har jeg indkøbt hønet, fordi mine også bare syltede deres wrap til i tis, hestepærer, tørv og andet nams. Men det tager altså lang tid at fylde 12 hønet, så jeg bliver nødt til at sætte høhække op i stedet for... men så kan mine dyrt indkøbte svingvægge jo ikke svinge  I går gad jeg ikke at fylde hønet, så jeg lagde bare wrappen på gulvet. Her til morgen kan jeg så pludselig huske, hvorfor det liiige var at jeg købte de dersens hønet  Mvh Julie
knoklet en del med tørv, hamp, hør, spåner, easystrø (og halm hhv rapshalm) og må sige at tørven slet ikke fungerede til alle, heller ikke med noget af det andet på toppen.Det er de stortissende der er værst - rodehovederne muger jeg bare hos lige før nat-tid igen, så er det begrænset hvor mange klatter de kan nå at jokke rundt inden næste morgen og med konsekvent renholdelse så er det nu KUN føllene der skal lære det i år: de andre er rimeligt gode. Min hingst er som den eneste på den samme tørvebund på 2. år nu. Han har fået alle resterne fra de andre efterhånden som jeg tømte deres bokse og skiftede ud til noget andet. Her har jeg lavet et hjørne med en gummimåtte til at servere hø på for ellers ligger der hø-snuller og fodrer skimmelsvamp i bunden og det er jeg hys med. ALLE de let- komposterbare strøelser har en indbygget skimmelfare når de ligger længe - kanterne skal holdes i cirkulation og drysses med Stalosan eller lign. Vi har lige fået en multiallergisk hest i stalden (skimmel, flere mider, visse pollen) og har saneret grundigt - den står så på gummimåtte med spåner på den bagerste tredjedel af en 12 m2 boks og det fungerer fint. Mine egne er så kommet på spåner for at minimere skimmel, også fordi prisen på easy er steget så meget.Jeg lider   af at bunden godt må være TØR og LUN og der er spåner faktisk bedre end det meste andet. Og så vil jeg ikke bruge 4-500 kr/ mule til strøelse pr måned. Eva
...og høet skal altså ned på gulvet for at de spiser i naturlig stilling. Vores ENE føl får sit wrap i en murerbalje og så er det lidt mere civiliseret. De to andre HAR lært at lade være at rode med det, nu efter en uges tid på boks om natten.Men de kan åbenbart kun finde ud af at det ligger i det ene hjørne og ikke det andet...skøre kræ. Men der findes også de der hø-krybber med et net OVER høet. Jeg har ellers som hovedregel en bar plet i hver boks hvor de får deres hø/wrap - og så skal de bare lære det.
nu bliver jeg da nysgerrig ? hvad er det for nogen grønne høkrybber I snakker om ? med tremmer eller net over ? dem har jeg da aldrig set ? mvh Susanne
ja dem leder jeg også lidt efter.. nogen der har et link?
Det var netop sådan en høkrybbe jeg tænkte på, jeg har set dem i brug ude på en rideskole i Hedeland. Eva du har vist kun læst mit svar halvt.. MVH christina